Аапста — республика Абхазера доьду хи, долало Ачбихвдара дукъан къилба басешкахь Гудаутан дукъ даккхарехь попнийн хьаннашкахь 1445 метр хӀордан сизал лакхахь; хикхоче Ӏаьржа хӀорд тӀехь ю Приморски поселкан а, Гудаута гӀалан а йукъахь. Гидроним гочйо абхазийн маттара «аапсы» - базанан хи аьлла.

Хих лаьцна
Хин дохалла 35 километр, бассейнан майда — 243 км2, хин охьане 41,3 ‰, алсама йолу шоралла 15 метр, кӀоргалла 0,3 - 2,1 метр, хин сихалла 1,3-1,6 м/с.

Юккъерачу а, лахарчу а декъехь бердашца попнийн а, пхен а хьаннаш ю. Хи тӀехь лаьтта эвланаш Аацы а, Абгархук а, хикхочехь — Приморски.

Хи далар — лаьмнашкахь лайх, ткъа хикхочен гергахь догӀанах долу. Хин минералийн юккъера барам 213 мг/л. Хинан хӀоттаман тайпа — ӀаьржахӀордан, хи деста шеран муьлххачу заманахь а.

Дохурта генца Аапстан уьйр ю  Лайн хьехийн системица.

Геннаш
Аапстан 83 га ду, цуьнан бассейнан хин машан луьсталла 0,77 км/км2 ю. Коьрта геннаш ду:
Дохурта — аьрру га
Мцара — аьрру га
Дзыш — аьрру га
Декъа — аьрру га
ГӀовгӀане — аьтту га
Чехка — аьрру га
Дукъан — аьрру га
Мцага — аьтту га
Сукаия - аьрру га
Джажа - аьттуу га
Аапста (эрк)